ПРОТОКОЛ № 20
от заседанието на Комисия по правни въпроси 
на Висшия съдебен съвет, проведено на 15 юни 2015 г.

Днес, 15 юни 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА						НЕЗАБРАВКА СТОЕВА  

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:

Д Н Е В Е Н   Р Е Д:

1. ОТНОСНО: Проект на Споразумение за сътрудничество между ВСС и Камарата на частните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

1.1. Предлага на Висшия съдебен съвет за сключи Споразумение за сътрудничество за принудително събиране на вземанията на органите на съдебната власт с Камарата на частните съдебни изпълнители, както и да одобри проекти на възлагателно писмо и покана за доброволно изпълнение.
1.2. Предлага на Висшия съдебен съвет да упълномощи представляващия ВСС да подпише споразумението.
1.3. Точката да бъде включена в дневен ред за заседанието на ВСС на 25.06.2015 г.

2. ОТНОСНО: Становище по Конституционно дело № 3/2015 г. по искане на главния прокурор за установяване противоконституционност на разпоредбата на чл. 2, ал. 6 от Закона за държавния бюджет на РБ. /точката е включена в дневен ред за заседанието на ВСС на 18.06.2015 г./

Комисията по правни въпроси предлага на Висшия съдебен съвет да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

2.1. ПРИЕМА Становище по Конституционно дело № 3/2015 г.
2.2. Становището да се изпрати на Конституционния съд на Република България.

3. ОТНОСНО: Решение на Комисията по предложенията и атестирането от 09.06.2015 г. относно провеждане на извънредно периодично атестиране на магистрати – участници в конкурси със стаж в съдебната система по-малко от една година, за становище.

КОМИСИЯТА ПО ПРАВНИ ВЪПРОСИ
Р Е Ш И:

3.1. ОТЛАГА разглеждането на т. 3 за следващо заседание на комисията.
3.2. Възлага на експертите на комисията да проучат имали решения по този въпрос, приети от Комисията по предложенията и атестирането, Комисията по правни въпроси и Висшия съдебен съвет.

4. ОТНОСНО: Проект на Наредба за вписването, квалификацията и възнагражденията на вещите лица от 14.05.2015 г. /точката е включена в дневен ред за заседанието на ВСС на 18.06.2015 г./

КОМИСИЯТА ПО ПРАВНИ ВЪПРОСИ
Р Е Ш И:

4.1. Предлага на Висшия съдебен съвет да съгласува изготвения от Министерството на правосъдието проект на Наредба за вписването, квалификацията и възнагражденията на вещите лица, на основание чл. 403а от ЗСВ, с посочените по-долу предложения за изменение и допълнение, като подчертава, че поддържа становището си, че тази материя се нуждае от законова уредба:
- В чл. 11, т. 6 вместо декларация, следва да се изиска медицинско удостоверение, че лицето не страда от психически заболявания;
- В чл. 11, т. 8 след текста да се добави: „в случаите, които експертизата изисква ползване на класифицирана информация”;
 - В чл. 35 да се добави нова алинея 2: „Към всяка експертиза вещото лице представя декларация, че не е в конфликт на интереси по повод изготвянето й”.

4.2. Предлага на Висшия съдебен съвет да изрази принципна неудовлетвореност от определените по Наредбата размери на възнагражденията на вещите лица, но предвид бюджетните средства, с които разполага на този етап, не предлага други варианти.

5. ОТНОСНО: Писмо от Национална агенция за приходите относно Акт № 9 за установяване на частно държавно вземане. /отложена точка от 08.06.2015 г. за становище/

КОМИСИЯТА ПО ПРАВНИ ВЪПРОСИ
Р Е Ш И:

5.1. Възлага на Саша Харитонова – директор на дирекция „Правна” да  подготви два варианта на предложение във връзка с писмото на Национална агенция за приходите относно Акт № 9 за установяване на частно държавно вземане, които да бъдат внесени на заседание на ВСС на 25.06.2015 г.

6. ОТНОСНО: Молба от Искра Тодорова Александрова – съдия във Върховния административен съд относно договор за застраховка и обезщетяването на възникналите застрахователни събития през 2015 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Отлага разглеждането на т. 6 за следващото заседание на комисията, на което да се покани за участие Красимира Василева – н-к отдел „ЮОДКВСС”, дирекция „Правна”.

7. ОТНОСНО: Проект на Закон за изменение и допълнение на Гражданския процесуален кодекс, изпратен от Министерство на правосъдието за становище.

КОМИСИЯТА ПО ПРАВНИ ВЪПРОСИ
Р Е Ш И:

7.1. ОТЛАГА разглеждането на т. 7 за следващото заседание на комисията, за изготвяне на проект на становище по законопроекта.
7.2. Точката да бъде включена в дневен ред за заседанието на ВСС на 25.06.2015 г.

8. ОТНОСНО: Проект на Закон за изменение и допълнение на Конституцията на Република България № 554-01-103, внесен от Цецка Цачева и група народни представители на 26.05.2015 г., за становище.

КОМИСИЯТА ПО ПРАВНИ ВЪПРОСИ
Р Е Ш И:

	8.1. Предоставя на Висшия съдебен съвет Проект на Закон за изменение и допълнение на Конституцията на Република България за изразяване на становище от постоянните комисии  и членовете на Съвета, в срок до 22.06.2015 г.
	8.2. Комисията по правни въпроси ще внесе становище по проекта на заседанието на Висшия съдебен съвет на 25.06.2015 г.
	8.3. Точката да се внесе като допълнителна в дневния ред за заседанието на ВСС на 17.06.2015 г.

9. ОТНОСНО: Писмо от Министерство на правосъдието относно предоставяне на информация за предприетите действие през периода април-юни за изпълнение на препоръките на Европейската комисия от Доклада на Комисията до Европейския парламент и Съвета относно напредъка на България по Механизма за сътрудничество и оценка от 28 януари 2015 г.  /отложена точка от 08.06.2015 г./

КОМИСИЯТА ПО ПРАВНИ ВЪПРОСИ
Р Е Ш И:

9.1. Информация за извършените от КПВ дейности по изпълнението на мерки 1 и 15 от Плана за действие за 2015 г. за изпълнение на препоръките от доклада на Европейската комисия от м. януари 2015 г. да бъде предоставена на експертните сътрудници на комисия „Международна дейност” на ВСС. 

ДОПЪЛНИТЕЛНИ ТОЧКИ:

10. ОТНОСНО:  Решение на ВСС по протокол № 33/11.06.2015 г., доп. т. 3 относно  покана от Съюза на юристите в България за участие в организирането и провеждането на кръгла маса по проблемите на юридическото образование и определяне на участници от комисиите Разни.

КОМИСИЯТА ПО ПРАВНИ ВЪПРОСИ
Р Е Ш И:

10.1. Приема за сведение решението на ВСС по протокол № 33/11.06.2015 г., доп. т. 3 във връзка с  поканата на Съюза на юристите в България за участие в организирането и провеждането на кръгла маса по проблемите на юридическото образование и определяне на участници от комисиите Разни.
.
11. ОТНОСНО: Проект на Закон за изменение и допълнение на Закона за юридическите лица с нестопанска цел за преминаване на регистрацията на юридическите лица с нестопанска цел от окръжните съдилища към Агенция по вписванията към Министерство на правосъдието, както и преминаване на дейността на Централния регистър на юридическите лица с нестопанска цел за обществено полезна дейност към Агенция по вписванията, с приложени мотиви към него, изпратен от министъра на правосъдието за становище.

КОМИСИЯТА ПО ПРАВНИ ВЪПРОСИ
Р Е Ш И:

11.1. ОТЛАГА разглеждането на т. 11 за следващото заседание на комисията, за запознаване и становище.
11.2. Точката да бъде включена в дневен ред за заседанието на ВСС на 25.06.2015 г.

ПРЕДСЕДАТЕЛ
НА КОМИСИЯТА:		     /п/
                          ЮЛИАНА КОЛЕВА